లలితా సహస్ర నామములు- 801-900

లలితా సహస్ర నామ స్తోత్రములోని తొమ్మిదవ నూరు నామములకు సంక్షిప్త వివరణ ఇక్కడ ఇవ్వబడింది.

## శ్లోకం 152

 కళానిధి: కళలకు నిధి వంటిది
 కావ్యకళా : కవితారూపిణి
 రసఙ్ఞా : సృష్టి యందలి సారము తెలిసినది
 రసశేవధి: రసమునకు పరాకాష్ట
 పుష్టా : పుష్ఠి కలిగించునది
 పురాతనా : అనాదిగా ఉన్నది
 పూజ్యా : పూజింపదగినది
 పుష్కరా : పుష్కరరూపిణి
  పుష్కరేక్షణా : విశాలమైన కన్నులు కలది.

## శ్లోకం 153

  పరంజ్యోతి: దివ్యమైన వెలుగు
  పరంధామ :శాశ్వతమైన స్థానము కలిగినది
  పరమాణు: :అత్యంత సూక్ష్మమైనది
  పరాత్పరా :సమస్తలోకములకు పైన ఉండునది
 పాశహస్తా :పాశమును హస్తమున ధరించినది
  పాశహంత్రీ :జీవులను సంసార బంధము నుంది విడిపించునది
  పరమంత్ర విభేదినీ :శత్రువుల మంత్ర ప్రయోగములను పటాపంచలు చేయునది.

## శ్లోకం 154

 మూర్తామూర్తా :రూపం కలది, రూపం లేనిది రెందూ తానే ఐనది
 నిత్యతృప్తా :ఎల్లప్పుదు తృప్తితో ఉండునది
 మునిమానస హంసికా :మునుల మనస్సులనెడి సరస్సులందు విహరించెడి హంసరూపిణి
 సత్యవ్రతా :సత్యమే వ్రతముగా కలిగినది
 సత్యరూపా :సత్యమే రూపముగా కలిగినది
 సర్వాంతర్యామినీ :సృష్టీ అంతటా వ్యాపించినది
 సతీ :దక్షప్రజాపతి కూతురు, శివుని అర్ధాంగి ఐన సతీదేవి.


## శ్లోకం 155

  బ్రహ్మాణీ :సరస్వతీ దేవి (బ్రహ్మదేవుని భార్య)
  బ్రహ్మజననీ :బ్రహ్మడేవుడిని సృస్టించినది
  బహురూపా :సమస్త రూపములు తానై ఉన్నది
  బుధార్చితా :ఙ్ఞానులచే పూజింపబదునది
  ప్రసవిత్రీ :జగజ్జనని
  ప్రచండాఙ్ఞా :తీవ్రమైన ఆఙ్ఞ కలది
  ప్రతిష్టా :కీర్తియే రూపముగా కలిగినది
  ప్రకటాకృతి: :బహిరంగమైన ఆకారము కలిగినది

## శ్లోకం 156

  ప్రాణేశ్వరీ :ప్రాణములకు అధీశ్వరి
  ప్రాణదాత్రీ :ప్రాణములు ఇచ్చునది
  పంచాశత్పీఠ రూపిణీ :శక్తిపీఠముల రూపమున వెలసినది
  విశృంఖలా :యధేచ్ఛగా ఉండునది
  వివిక్తస్థా :ఏకాంతముగా ఉండునది
  వీరమాతా :వీరులకు తల్లి
  వియత్ప్రసూ: :ఆకాశమును సృష్టించినది

## శ్లోకం 157

  ముకుందా :విష్ణు రూపిణీ
  ముక్తినిలయా :ముక్తికి స్థానమైనది
  మూలవిగ్రహ రూపిణీ :అన్నింటికీ మూలమైనది
  భావఙ్ఞా :సర్వజీవుల మానసిక భావములను తెల్సినది
  భవరోగఘ్నీ :జన్మపరంపర అను రోగమును పోగొట్టునది
  భవచక్ర ప్రవర్తినీ :లోకచక్రమును నడిపించునది.

## శ్లోకం 158

   ఛందః సారా :వేదముల సారము
   శాస్త్రసారా :వేదాంతాది సమస్త శాస్త్రముల సారము
   మంత్రసారా :మంత్రముల యొక్క సారము
   తలోదరీ :పలుచని ఉదరము కలిగినది
   ఉదారకీర్తి :గొప్ప కీర్తి కలిగినది
   రుద్దామవైభవా :అధికమైన వైభవము కలిగినది
   వర్ణరూపిణీ :అక్షరరూపిణి

## శ్లోకం 848..జన్మ మృత్యు జరాతప్త జన విశ్రాంతిదాయినీ :చావు, పుట్టుకలు, ముసలితనము మొదలైన వాటితో బాధపడు జనులకు విశ్రాంతిని ఇచ్చునది
## 849..సర్వోపనిషదుద్ఘుష్టా :అన్ని ఉపనిషత్తులచే చాటిచెప్పబడినది
## 850..శాంత్యతీత కళాత్మికా :శాంతికంటే అతీతమైన చిదానందస్వరూపిణి (సంకల్ప, వికల్ప, రాగద్వేషములు లేని మానసిక స్థితి “శాంతి”, ఆనందము దానిని మించినది)
## శ్లోకం 160

   గంభీరా :లోతైనది (అమ్మణ్ణి తత్వము తెల్సుకొనుట కష్టము)
   గగనాంతస్తా :ఆకాశమునందు ఉండునది
   గర్వితా :గర్వము కలిగినది
   గానలోలుపా :సంగీతమునందు ప్రీతి కలిగినది
   కల్పనారహితా :ఎట్టి కల్పన లేనిది
  కాష్ఠా :కాలపరిగణన లో అత్యంత స్వల్పభాగము (రెప్పపాటుకన్న తక్కువ సమయం)
   కాంతా :కాంతి కలిగినది
   కాంతార్ధ విగ్రహ :కాంతుడైన ఈశ్వరునిలో అర్ధభాగము

## శ్లోకం 161
 
   కార్యకారణ నిర్ముక్తా :కార్యాకరణములు లేని శ్రీ మాత
  కామకేళీ తరంగితా :కోరికల తరంగముల యందు విహరించునది.
  కనత్కనక తాటంకా :మనోహరమగు ధ్వని చేయు బంగారు చెవి కమ్మలు కలది.
  లీలావిగ్రహ ధారిణి :లీలకై అనాయాసముగా అద్భుత రూపములను ధరించునది.

## శ్లోకం 162

  అజా :పుట్టుక లేనిది
  క్షయ వినిర్ముక్తా :మాయాతేతమైనది
  ముగ్ధా :12 – 16 సంవత్సరముల బాలికా రూపము కలిగినది
  క్షిప్రప్రసాదినీ :వెంటనే అనుగరించునది
  అంతర్ముఖ సమారాధ్యా :అంతర్ దృష్టి గల యోగులచే ఆరాధింపబడునది
  బహిర్ముఖ సుదుర్లభా :ప్రాపంచిక దృష్టి కలవారికి లభింపనిది.

## శ్లోకం 163

  త్రయీ :వేదస్వరూపిణి
  త్రివర్గ నిలయా :ధర్మార్ధ కామములకు నిలయం ఐయ్నది
  త్రిస్థా :మూడు విధములుగా ఉండునది
  త్రిపురమాలినీ :త్రిపురములను మాలికగా ధరించినది
  నిరామయా :ఏ బాధలూ లేనిది
  నిరాలంబా :ఆలంబనము అవసరము లేనిది
  స్వాత్మారామా :తన ఆత్మయందే ఆనందించునది
  సుధాసృతి: అమృతమును కురిపించునది

## శ్లోకం 164

  సంసారపంక నిర్మగ్న సముద్ధరణ పండితా :సంసారము అను ఊబిలో కూరుకొనిపొయిన జనులను ఉద్ధరించుటకు సామర్ధ్యము కలిగినది.
  యఙ్ఞప్రియా :యఙ్ఞములయందు ప్రీతి కలిగినది
  యఙ్ఞకర్త్రీ :యఙ్ఞము చేయునది
  యజమాన స్వరూపిణి :యఙ్ఞము చేయువారి స్వరూపం తానై ఉన్నది.

## శ్లోకం 165

 ధర్మాధారా : ధర్మమునకు ఆధారభూతమైనది
 ధనాధ్యక్షా : సర్వసంపదలకు అధికారిణి
 ధనధాన్యవివర్ధినీ : ధనము, ధాన్యము వర్ధిల్లచేయునది
 విప్రప్రియా : వేదాధ్యయన సంపన్నులైన వారియందు ప్రీతి కలిగినది
 విప్రరూప : వేదవిదులైనవారి యెందు ఉండునది
 విశ్వభ్రమణకారిణీ : విశ్వమును నడిపించునది

## శ్లోకం 166

 విశ్వగ్రాసా : విశ్వమే ఆహారముగా కలిగినది
 విద్రుమాభా : పగడము వలె ఎర్రనైన కంతి కలిగినది
 వైష్ణవీ : వైష్ణవీ దేవి రూపమున అవతరించినది
 విష్ణురూపిణీ : విష్ణురూపమున జగత్తును రక్షించునది
 అయోని: పుట్టుక లేనిది
 యోనినిలయా : సమస్త సృష్టి కి జన్మస్థానము
 కూటస్థా : మూలకారణ శక్తి
 కులరూపిణీ : కుండలినీ రూపిణి

## శ్లోకం 167

  వీరగోష్టేప్రియా : వీరభక్తులు చేయు తీవ్రసాధన యెందు ప్రీతి కలిగినది
  వీరా : వీరత్వము కలిగినది
  నైష్కర్మ్యా : కర్మబంధము లేనిది
  నాదరూపిణీ : ఓంకారస్వరూపిణి
  విఙ్ఞాన కలానా : విఙ్ఞాన స్వరూపిణి
  కల్యా : మూలకారణము
  విదగ్ధా : గొప్ప సామర్ధ్యము కలిగినది
  బైందవాసనా : బిందువు ఆసనముగా కలిగినది


## మూలాలు